Publication: Magyar Közlöny
Issue: MK-2010-54 (Year: 2010, Number: 54)
Era: contemporary
Section: a jogalkotásról szóló 1987. évi XI. törvény (a továb biak ban: Jat.) 55. § (3) bekezdése alapján csupán ajánlás, kötelezõ
Paragraph Index: 615

a jogalkotásról szóló 1987. évi XI. törvény (a továb biak ban: Jat.) 55. § (3) bekezdése alapján csupán ajánlás, kötelezõ ereje nincs. Az R. megjelölt rendelkezései és a T. tehát megtéveszthetik a címzetteket, és arra vezet(het)nek, hogy a T.-ben foglaltak kötelezõ rendelkezésként hatályosulnak. Mindez sérti az Alkotmány 2. § (1) bekezdését. Szintén az Alkotmány 2. § (1) bekezdésének a sérelmét jelenti az indítványozó meglátása szerint az, hogy az R. olyan szabályozási tárgykörre rendeli el a T. kötelezõ alkalmazását, mely a „Hatóságra, ille tõ leg a piac szereplõire vonatkozóan alapvetõ jogot és kötelezettségeket állapít meg”. A Jat. 15. § (2) bekezdése ugyanakkor úgy szól, hogy a szabályozás tárgykörébe tartozó alapvetõ jogok és kötelességek szabályozására nem lehet felhatalmazást adni. Mindezek alapján az indítványozó az R. 2. § (2) bekezdése, 3. § (1) bekezdése és a T. megsemmisítését kérte az Alkotmánybíróságtól. Az Alkotmánybíróság beszerezte a Miniszterelnöki Hivatalt vezetõ miniszter véleményét. II.

Source: https://magyarkozlony.hu/hivatalos-lapok/d0cb136123ae9716d2570e8b4489d7994e169dff/dokumentumok/3d8465e24bb54523a8d115798b6b6e4bf924df5e/letoltes